જ્યારે ખંભાતની માધવલાલ શાહ શાળાના શિક્ષક અલ્પેશ પરમારે ‘અભિયાન’ સાથે વાતચીતમાં કહ્યું કે, ‘જો અમે ફરજ માટે ત્યાં હાજર રહીએ તો આખી રાત ત્યાં રહેવું પડે. તો બીજા દિવસે વિદ્યાર્થીઓને ભણાવાનું શક્ય ન બને. માટે આ બિલકુલ યોગ્ય નથી.’ નિવૃત્ત શિક્ષક ઘનશ્યામ પટેલે જણાવ્યું કે, ‘હું તો મે મહિનાની પ્રથમ તારીખે જ નિવૃત્ત થઈ ગયો છું. છતાં પણ મારું નામ આ લિસ્ટમાં છે. કચેરીમાં આ વિશે મેં જાણકારી પણ આપી દીધી છે. મામલતદાર કચેરીમાંથી મનમાની પ્રમાણે જ લિસ્ટ બનાવી દેવામાં આવે છે. એ પણ જોવામાં નથી આવતું કે જે શિક્ષકનું નામ લિસ્ટમાં લખવામાં આવ્યંુ છે તે હાલ સેવામાં છે કે કેમ. શિક્ષક છે તો કામગીરી સોંપો એટલે પત્યું.’